Venemaa keskvõimu esindaja, Inguššia nn president Junus-bek Jevkurov'ile atendaadi asjus toimuv uurimine on võtnud uue pöörde. Teadaolevalt on varasemalt süü atendaadi korraldamises enese peale võtnud grupeering Rijadus Salihin ning Tšetšeeni nukuvalitseja Kadõrov jun. omalt poolt on esitanud meediasse oma kindla veendumuse, et peaorganisaatoriks on hoopistükkis kurikuulus Kaukaasia emiir Doku Umarov. Nüüd siis on käsitletava kriminaalasja raames kinni peetud venelased, kes elavad Moskvas ja tegelevad autode ärandamisega. Kriminaalmenetluse tulemusena on selgitatud, et just need mehed müüsid eeldatavatele terroristidele Moskvast ärandatud Lexus'e numbrid, mis Jevkurov'i ründajate poolt kruviti külge surmasõitu teinud enesetaputerroristi kasutuses olnud Toyota'le. Uurijad usuvad, et kinnipeetud Moskva pättide abil saadakse jälile atendaadi organiseerinud isikutele. Uurimise huvides ei esitatud ajakirjanikele täpsustavaid andmeid.